Pri opredeljevanju in izvajanju vseh politik in dejavnosti Unije se zagotavlja visoka raven varovanja zdravja ljudi. Dejavnost Unije, ki dopolnjuje nacionalne politike, je usmerjena k izboljševanju javnega zdravja, preprečevanju telesnih in duševnih obolenj in bolezni ter odpravljanju vzrokov, ki ogrožajo zdravje ljudi. Ta dejavnost zajema obvladovanje močno razširjenih težkih bolezni s spodbujanjem raziskovanja njihovih vzrokov, prenosa in preprečevanja, pa tudi obveščanja o zdravju in zdravstvene vzgoje, hkrati zajema tudi nadzor nad veliko čezmejno ogroženostjo zdravja, zgodnje obveščanje o taki ogroženosti in boj proti njej. (člen 168 Pogodbe o delovanju Evropske unije)

Cilji: — usklajevanje znanstvenih virov, ki jih ji dajo na razpolago pristojni organi držav članic za odobritev zdravil za humano in veterinarsko uporabo ter nadzor nad njimi, — zagotavljanje znanstvenih nasvetov državam članicam in institucijam Evropske unije glede zdravil za humano ali veterinarsko uporabo.

Naloge — Usklajevanje znanstvenega ocenjevanja zdravil, za katera veljajo postopki odobritve za promet v Uniji. — Usklajevanje nadzora nad zdravili, odobrenimi v Uniji (farmakovigilanca). — Svetovanje o najvišjih dovoljenih količinah zaostankov zdravil za uporabo v veterini, ki so lahko sprejemljivi v živilih živalskega izvora. — Usklajevanje preverjanja skladnosti z načeli dobre proizvodne prakse, dobre laboratorijske prakse in dobre klinične prakse. — Vodenje statusa dovoljenj za promet z zdravil.

1 — Odbor za zdravila za humano uporabo (CHMP), ki je sestavljen iz enega člana in enega namestnika iz vsake države članice ter 5 kooptiranih članov, svetuje o vseh vprašanjih, povezanih z vrednotenjem zdravil za uporabo v humani medicini. 2 — Odbor za zdravila za veterinarsko uporabo (CVMP), ki je sestavljen iz enega člana in enega namestnika iz vsake države članice, svetuje o vseh vprašanjih, povezanih z vrednotenjem zdravil za uporabo v veterinarski medicini. 3 — Odbor za zdravila sirote (COMP), ki je sestavljen iz enega člana in enega namestnika iz vsake države članice, svetuje o vseh vprašanjih, povezanih z vrednotenjem zdravil sirot. 4 — Odbor za zdravila rastlinskega izvora (HMPC), ki je sestavljen iz enega člana in enega namestnika iz vsake države članice ter 5 kooptiranih članov, svetuje o vseh vprašanjih, povezanih z vrednotenjem zdravil rastlinskega izvora. 5 — Odbor za pediatrijo (PDCO), ki je sestavljen iz enega člana in enega namestnika iz vsake države članice ter šestih članov in namestnikov, ki zastopajo zdravstveno stroko in združenja bolnikov. Odbor je odgovoren za znanstveno presojo in dogovor o načrtih pediatričnih preiskav ter za sistem opustitev in odlogov pri teh preiskavah. 6 — Odbor za napredno zdravljenje (CAT), ki je sestavljen iz petih članov CHMP in njihovih (petih) namestnikov, po enega člana in enega namestnika iz vsake države članice, dveh članov in dveh namestnikov, ki predstavljajo klinične zdravnike, dveh članov in dveh namestnikov, ki predstavljajo združenja bolnikov, je odgovoren za vsa vprašanja v zvezi z ocenjevanjem zdravil za napredno zdravljenje ter njihovo odobritvijo in razvrščanjem. 7 — Upravni odbor, ki je sestavljen iz enega člana in enega namestnika iz vsake države članice, dveh predstavnikov Komisije, dveh predstavnikov, ki ju imenuje Evropski parlament, dveh predstavnikov združenj bolnikov, enega predstavnika organizacij zdravnikov in enega predstavnika organizacij veterinarjev. Sprejme delovni program in letno poročilo. 8 — Izvršni direktor, ki ga imenuje upravni odbor na predlog Komisije. 9 — Notranja revizija Služba Komisije za notranjo revizijo. 10 — Zunanja revizija Evropsko računsko sodišče. 11 — Organ za razrešnico Parlament na priporočilo Sveta.

Proračun: 194389 milijonov EUR (182895 milijonov EUR) Prispevek Unije: 18,7 % (18,8 %) Število zaposlenih 31. decembra 2009 Načrt delovnih mest: 530 (481) Zasedena delovna mesta: 511 (469) + 160 (104) drugih uslužbencev (pogodbeni uslužbenci, napoteni nacionalni strokovnjaki, uslužbenci, zaposleni prek agencij za zaposlovanje) Skupno število zaposlenih: 664 (587) Ti opravljajo: Operativne naloge: 520 (483) Upravne naloge: 144(104)